Plaasmoord: Jasper von Kleist op 'Menseregtedag' gedood – praag.co.za
Plaasmoord: Jasper von Kleist op 'Menseregtedag' gedood
Marcelle Maritz, VF Plus-provinsiale leier in Limpopo (links), met Sonja Joubert
Mnr. Jasper von Kleist, 61, 'n voorman op die plaas Dale naby Tom Burke in die Noord-Transvaal, is Woensdagaand op 21 Maart deur aanvallers doodgeskiet. Die moord het ironies genoeg op "Menseregtedag" geskied.
Volgens sy lewensmaat, me Sonja Joubert, was die swartes wat hulle aangeval uit daarop uit om hulle dood te maak. "Die mans het niks gesê nie, niks gevra nie. Hulle het net van buite op ons geskiet. Dit was of hulle ons net wou doodmaak, niks anders nie…"
Von Kleist het na buite gestap toe hy skote gehoor het. Hierna is hy in die bolyf getref.
Sonja Joubert vertel:
Die plaaseienaar Nico Solomon se seun Charlie is insgelyks gewond toe hy voor die vier gewapende aanvallers moes vlug.
Vanoggend op RSG het 'n polisiebrigadier gesê dat "alles in sy provinsie (Limpopo) onder beheer is" en dat een van die aanvallers reeds aangekeer is. Hy kon egter nie sy naam bekendmaak nie, omdat hy nog nie in die hof verskyn het nie.
Ongeveer vyfhonderd boere vanuit die omgewing het deelgeneem aan 'n grootskaalse soektog na die vier swart aanvallers. 'n Helikopter en 'n ligte vliegtuig is daarvoor ingespan.
Skrywer praagGepubliseer op 23 Maart 2018 25 Maart 2018 Kategorieë Afrikaanse nuus, Nuus, Suider-AfrikaSleutelwoord Jasper von Kleist, plaasmoorde, Sonja Joubert